  Туспуктэм: vk.com (Малопургинский Дом культуры) Анжелика Тихонова корреспондент 8-тӥ пӧсьтолэзе, Семьялэн, яратонлэн но осконлыклэн нуналазы, Пичи Пургаын Лука Крымский Святительлэн черкез дорын дун-чылкыт Пётр но Феврония Муромскийёслы синпелет усьтӥзы. Со сярысь Пичи Пурга ёрос лулчеберет юртлэн «ВКонтакте» мерлыко вотэсысь бамаз ивортӥзы. Сӥё-дано ужрадэ ӧтем куноос, котырес лыдпуссэс пусйись семьяос но ӵапак та нуналэ кузпалъяськись егитъёс – Эрик но Ульяна Гордеевъёс – пыриськизы. Табере Пичи Пургаын гожтӥськись егитъёслэн сюан нуналазы дун-чылкыт Пётрлэн но Феврониялэн синпелетсы доры ветлыны, сяська поныны но семьязылы шудо улон курыны луонлыксы вань. Православиын та святойёс семьялы дурбасьтӥсьёсын лыдъясько. 8-тӥ пӧсьтолэзе черк соосты буре ваён нуналэз бусъе.  Тегъёс: Удмуртия ПичиПурга семья Мерлык синпелет  